CELEX: C2004/106/157
Language: fi
Date: 2004-04-30 00:00:00
Title: Asia T-93/04: TheodorosKallianosin 4.3.2004 Euroopanyhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/80
            
         Theodoros Kallianosin 4.3.2004 Euroopan yhteisöjen komissiota vastaan nostama kanne
   (Asia T-93/04)
   (2004/C 106/157)
   Oikeudenkäyntikieli: ranska
   Theodoros Kallianos, kotipaikka Kraainem (Belgia), on nostanut 4.3.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustaja on asianajaja Guy Archambeau, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa nimittävän viranomaisen 2.12.2003 tekemän päätöksen, jolla vastattiin Kallianosin 2.7.2003 tekemään valitukseen nro R/335/03
            
         
               —
            
            
               velvoittaa komission palauttamaan Kallianosille kaikki hänen palkastaan sen jälkeen tehdyt perusteettomat maksut ja pidätykset, kun Ateenan alioikeus tuomitsi hänet avioeroon 8.3.1999 tehdyllä päätöksellä nro 2179/1999, mukaan lukien elatusmaksun aiheettoman indeksiin sitomisen, josta komission yksiköt (PMO) päättivät yksipuolisesti 18.9.2002 tehdyllä päätöksellä tai ainakin Kreikan korkeimman oikeuden tehtyä 7.2.2003 päätöksen nro 203/2003, joka oli komission tiedossa
            
         
               —
            
            
               velvoittaa komission maksamaan kantajalle summan, jonka suuruus on 20 prosenttia edellä mainitusta palautuksesta korvauksena henkisestä kärsimyksestä, rahallisesta vahingosta ja omaisuuteen kohdistuneesta vahingosta, mukaan lukien puolustuksesta aiheutuneet kustannukset
            
         
               —
            
            
               velvoittaa komission korvaamaan haastemiehen suorittamasta tuomion tiedoksiannosta aiheutuneet oikeudenkäyntikulut, mukaan lukien niiden Kreikan kielisten asiakirjojen kääntämisestä Ranskan kielelle aiheutuneet kulut, jotka sille on toimitettu ajoissa, eli 1 500 euroa
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Kantaja on komission virkamies. Sen jälkeen kun Brysselin Tribunal de première instance antoi määräyksen, jossa kantajan puolisolle myönnettiin oikeus elatusapuun, komission toimivaltaiset yksiköt tekivät pidätyksiä kantajan palkasta. Kantaja riitauttaa kanteessaan nämä pidätykset ja vetoaa oikeudelliseen ja tosiseikkoja koskevaan virheeseen, sellaisen täytäntöönpanokelpoisen toimen puuttumiseen, jonka perusteella nämä pidätykset voitaisiin oikeuttaa, ja asetuksen 1347/2000 (1) rikkomiseen.
   
      (1)  Tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja yhteisten lasten huoltoa koskevissa asioissa 29 päivänä toukokuuta 2000 annettu neuvoston asetus (EY) N:o 1347/2000 (EYVL L 160, 30.6.2000, s. 19—36).